5 gange S har stemt gult

Håndtryksceremoni

I oktober 2018 stemte Socialdemokratiet gult til regeringens lovforslag om at indføre en håndtryksceremoni for alle nye danske statsborgere. Partiet var for aftalen om statsborgerskab og grundlovsceremonier, men vil ikke lovgive om håndtryk.

Lindholm Udrejsecenter

Selvom Socialdemokratiet selv har foreslået et nyt udrejsecenter, hvor man adskiller udvisningsdømte kriminelle fra de øvrige, stemte partiet i december 2018 gult til regeringens forslag om et udrejsecenter på øen Lindholm med begrundelsen om, at man ikke kendte det konkrete beslutningsgrundlag.

Integrationsydelse

Socialdemokratiet stemte i april sidste år gult til regeringens lovforslag om at sænke integrationsydelsen med tre procent. Partiet anerkender, at ydelsernes størrelse har betydning for tilstrømningen til Danmark, men den lavere ydelse vil ramme børnefamilierne for hårdt, lød argumentet.

Udviklingsbistand

I foråret 2017 stemte alle oppositionspartier for et beslutningsforslag om at pålægge regeringen at forøge udviklingsbistanden for 2017. Alle på nær Socialdemokratiet, der stemte gult.

Kontanthjælpsloftet

I december 2016 fremsatte SF et beslutningsforslag om at afskaffe kontanthjælpsloftet. Socialdemokratiet støttede ”100 procent op om holdningerne i forslaget”, men kunne hverken stemme for eller imod, fordi partiet ikke ville lægge sig fast på noget, som man ikke vidste, om der ville være økonomi til at gennemføre på den anden side af valget.